title: 2013/297/ΕΕ: Απόφαση του Συμβουλίου, της 13ης Μαΐου 2013 , για τη σύναψη της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων#Συμφωνία μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων

text:
               20.6.2013

               EL

               Επίσημη Εφημερίδα της Ευρωπαϊκής Ένωσης

               L 168/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 13ης Μαΐου 2013
   για τη σύναψη της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων
   (2013/297/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση 2012/428/ΕΕ του Συμβουλίου (1), η συμφωνία μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων («η συμφωνία») υπεγράφη στις 23 Ιουλίου 2012, με την επιφύλαξη της σύναψής της.

               (2)

               Η συμφωνία θα πρέπει να εγκριθεί.

               (3)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στο οποίο το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2)· το Ηνωμένο Βασίλειο, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (4)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στο οποίο η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3)· η Ιρλανδία, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (5)

               Σύμφωνα με τα άρθρα 1 και 2 του πρωτοκόλλου (αριθ. 22) για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στο άρθρο 2 της συμφωνίας, προκειμένου να εκφρασθεί η συναίνεση της Ένωσης να δεσμευθεί από τη συμφωνία (4).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Μαΐου 2013.

            Για το Συμβούλιο

            Ο Πρόεδρος

         S. COVENEY

      (1)  ΕΕ L 199 της 26.7.2012, σ. 1.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

         ΣΥΜΦΩΝΊΑ

      μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων
      Η ΕΥΡΩΠΑΪΚΗ ΕΝΩΣΗ,
      αφενός, και
      Η ΟΥΚΡΑΝΙΑ,
      αφετέρου,
      εφεξής αναφερόμενες ως «τα μέρη»,
      ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων, η οποία τέθηκε σε ισχύ την 1η Ιανουαρίου 2008,
      ΕΠΙΘΥΜΩΝΤΑΣ να διευκολύνουν τις διαπροσωπικές επαφές,
      ΑΝΑΓΝΩΡΙΖΟΝΤΑΣ τη σημασία της θέσπισης καθεστώτος ταξιδιών χωρίς υποχρέωση θεώρησης για τους πολίτες της Ουκρανίας σε εύθετο χρόνο, εφόσον πληρούνται οι όροι για την καλή διαχείριση και την ασφαλή κινητικότητα,
      ΛΑΜΒΑΝΟΝΤΑΣ ΥΠΟΨΗ την έναρξη ισχύος του κανονισμού (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη θέσπιση κοινοτικού κώδικα θεωρήσεων («κώδικας θεωρήσεων») (1), ο οποίος ιδίως προβλέπει την υποχρεωτική αιτιολόγηση της απόρριψης χορήγησης θεώρησης και το δικαίωμα προσφυγής των αιτούντων σε περίπτωση απόρριψης,
      ΛΑΜΒΑΝΟΝΤΑΣ ΥΠΟΨΗ το πρωτόκολλο σχετικά με το κεκτημένο του Σένγκεν το οποίο έχει ενσωματωθεί στο πλαίσιο της Ευρωπαϊκής 'Ενωσης και το πρωτόκολλο για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, που έχουν προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και βεβαιώνοντας ότι οι διατάξεις της παρούσας συμφωνίας δεν εφαρμόζονται στο Ηνωμένο Βασίλειο και την Ιρλανδία,
      ΛΑΜΒΑΝΟΝΤΑΣ ΥΠΟΨΗ το πρωτόκολλο για τη θέση της Δανίας που έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης και βεβαιώνοντας ότι οι διατάξεις της παρούσας συμφωνίας δεν εφαρμόζονταιστη Δανία,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Η συμφωνία μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων, η οποία στο εξής αναφέρεται ως «η συμφωνία», τροποποιείται σύμφωνα με τις διατάξεις του παρόντος άρθρου:

                  1)

                  Στον τίτλο, η λέξη «Κοινότητα» αντικαθίσταται από τη λέξη «Ένωση».

                  2)

                  Στο άρθρο 1 παράγραφος 2, παρεμβάλλεται το ακόλουθο πρώτο εδάφιο:
                  «Η Ουκρανία μπορεί να επαναφέρει την υποχρέωση θεώρησης μόνο για τους πολίτες ή για ορισμένες κατηγορίες πολιτών όλων των κρατών μελών και όχι για τους πολίτες ή ορισμένες κατηγορίες πολιτών μεμονωμένων κρατών μελών.».

                  3)

                  Στο άρθρο 2 παράγραφοι 1 και 2, η λέξη «Κοινότητα» αντικαθίσταται από τις λέξεις «Ευρωπαϊκή Ένωση».

                  4)

                  Στο άρθρο 3 στοιχείο ε), η λέξη «Κοινότητα» αντικαθίσταται από τις λέξεις «Ευρωπαϊκή Ένωση».

                  5)

                  Το άρθρο 4 παράγραφος 1 τροποποιείται ως ακολούθως:

                              α)

                              το στοιχείο γ) αντικαθίσταται από το ακόλουθο κείμενο:

                                          «γ)

                                          για οδηγούς που παρέχουν διεθνείς υπηρεσίες μεταφοράς εμπορευμάτων και επιβατών στο έδαφος των κρατών μελών με οχήματα ταξινομημένα στην Ουκρανία:

                                                      —

                                                      γραπτή αίτηση από την εθνική ένωση μεταφορέων της Ουκρανίας που παρέχουν υπηρεσίες διεθνών οδικών μεταφορών, στην οποία δηλώνονται ο σκοπός, η διάρκεια, ο (οι) προορισμός (-οί) και η συχνότητα των ταξιδιών·»·

                              β)

                              το στοιχείο ε) αντικαθίσταται από το ακόλουθο κείμενο:

                                          «ε)

                                          για δημοσιογράφους και τα μέλη της τεχνικής ομάδας που τους συνοδεύουν με την επαγγελματική τους ιδιότητα:

                                                      —

                                                      πιστοποιητικό ή άλλο έγγραφο που έχει εκδοθεί από επαγγελματική οργάνωση ή τον εργοδότη του αιτούντος και βεβαιώνει ότι το εν λόγω πρόσωπο είναι επαγγελματίας δημοσιογράφος και αναφέρει ότι ο σκοπός του ταξιδιού είναι η άσκηση δημοσιογραφικών καθηκόντων ή αποδεικνύει ότι το εν λόγω πρόσωπο είναι μέλος της τεχνικής ομάδας που συνοδεύει τον δημοσιογράφο με την επαγγελματική του ιδιότητα·»·

                              γ)

                              το στοιχείο θ) αντικαθίσταται από το ακόλουθο κείμενο:

                                          «θ)

                                          για συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις και άλλους φορείς τοπικής αυτοδιοίκησης:

                                                      —

                                                      γραπτή αίτηση από τον Προϊστάμενο των Διοικητικών Υπηρεσιών/Δήμαρχο των εν λόγω πόλεων ή άλλων φορέων τοπικής αυτοδιοίκησης·»·

                              δ)

                              το στοιχείο ι) αντικαθίσταται από το ακόλουθο κείμενο:

                                          «ι)

                                          για στενούς συγγενείς —σύζυγο, τέκνα (συμπεριλαμβανομένων των υιοθετημένων τέκνων), γονείς (συμπεριλαμβανομένων των κηδεμόνων), παππούδες/γιαγιάδες και εγγόνια— που επισκέπτονται πολίτες της Ουκρανίας, οι οποίοι διαμένουν νόμιμα στο έδαφος των κρατών μελών ή πολίτες της Ευρωπαϊκής Ένωσης που κατοικούν στο έδαφος του κράτους μέλους του οποίου είναι υπήκοοι:

                                                      —

                                                      γραπτή πρόσκληση από τον φιλοξενούντα·»·

                              ε)

                              το στοιχείο ιγ) αντικαθίσταται από το ακόλουθο κείμενο:

                                          «ιγ)

                                          για τους επισκέπτες για ιατρικούς λόγους και τους απαραίτητους συνοδούς τους:

                                                      —

                                                      επίσημο έγγραφο του νοσηλευτικού ιδρύματος που βεβαιώνει την ανάγκη ιατρικής περίθαλψης σε αυτό το ίδρυμα και την ανάγκη συνοδείας καθώς και απόδειξη της επάρκειας των οικονομικών μέσων για την πληρωμή της θεραπείας·»·

                              στ)

                              προστίθενται τα ακόλουθα σημεία:

                                          «ιδ)

                                          για εκπροσώπους οργανώσεων της κοινωνίας των πολιτών που πραγματοποιούν ταξίδια για μετεκπαίδευση, σεμινάρια, συνέδρια, και στο πλαίσιο προγραμμάτων ανταλλαγών:

                                                      —

                                                      γραπτή πρόσκληση από τον οργανισμό υποδοχής, επιβεβαίωση ότι το εν λόγω πρόσωπο εκπροσωπεί την οργάνωση της κοινωνίας των πολιτών και το πιστοποιητικό ίδρυσης της οργάνωσης αυτής από το σχετικό μητρώο, το οποίο εκδίδεται από κρατική αρχή σύμφωνα με την εθνική νομοθεσία·

                                          ιε)

                                          για μέλη επαγγελματικών οργανώσεων που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις στο έδαφος των κρατών μελών:

                                                      —

                                                      γραπτή αίτηση από τον οργανισμό υποδοχής που βεβαιώνει ότι το εν λόγω πρόσωπο συμμετέχει στην εκδήλωση·

                                          ιστ)

                                          για εκπροσώπους θρησκευτικών κοινοτήτων:

                                                      —

                                                      γραπτή αίτηση από θρησκευτική κοινότητα που είναι καταχωρισμένη στην Ουκρανία, στην οποία δηλώνονται ο σκοπός, η διάρκεια και η συχνότητα των ταξιδιών·

                                          ιζ)

                                          για συμμετέχοντες σε επίσημα προγράμματα διασυνοριακής συνεργασίας της Ευρωπαϊκής 'Ενωσης στο πλαίσιο του ευρωπαϊκού μηχανισμού γειτονίας και εταιρικής σχέσης (ENPI):

                                                      —

                                                      γραπτή πρόσκληση από τον οργανισμό υποδοχής.».

                  6)

                  Στο άρθρο 5, οι παράγραφοι 1 έως 3 αντικαθίστανται από το ακόλουθο κείμενο:
                  «1.   Οι διπλωματικές και προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος έως πέντε έτη για τις ακόλουθες κατηγορίες προσώπων:

                              α)

                              μέλη εθνικών και περιφερειακών κυβερνήσεων και κοινοβουλίων, Συνταγματικών Δικαστηρίων και Ανώτατων Δικαστηρίων, εθνικοί και περιφερειακοί εισαγγελείς και οι αναπληρωτές τους, εάν δεν απαλλάσσονται από την υποχρέωση θεώρησης βάσει της παρούσας συμφωνίας, για την άσκηση των καθηκόντων τους·

                              β)

                              μόνιμα μέλη επίσημων αντιπροσωπειών τα οποία, μετά από επίσημη πρόσκληση προς την Ουκρανία, συμμετέχουν τακτικά σε συνεδριάσεις, διαβουλεύσεις, διαπραγματεύσεις ή προγράμματα ανταλλαγών καθώς και σε εκδηλώσεις που πραγματοποιούνται στην επικράτεια των κρατών μελών από διακυβερνητικούς οργανισμούς·

                              γ)

                              σύζυγοι και τέκνα (συμπεριλαμβανομένων των υιοθετημένων τέκνων) κάτω των 21 ετών ή συντηρούμενα, και γονείς (συμπεριλαμβανομένων των κηδεμόνων) που επισκέπτονται πολίτες της Ουκρανίας, οι οποίοι διαμένουν νόμιμα στο έδαφος των κρατών μελών ή πολίτες της Ευρωπαϊκής Ένωσης που διαμένουν στο έδαφος του κράτους μέλους του οποίου είναι υπήκοοι·

                              δ)

                              επιχειρηματίες και αντιπρόσωποι επιχειρηματικών οργανώσεων που ταξιδεύουν τακτικά στα κράτη μέλη·

                              ε)

                              δημοσιογράφοι και μέλη της τεχνικής ομάδας που τους συνοδεύουν με την επαγγελματική τους ιδιότητα.

                        Κατά παρέκκλιση του πρώτου εδαφίου, όταν η ανάγκη ή η πρόθεση να ταξιδεύουν συχνά ή τακτικά περιορίζεται προφανώς σε μικρότερο χρονικό διάστημα, η διάρκεια ισχύος της θεώρησης πολλαπλής εισόδου περιορίζεται σε εκείνη τη χρονική περίοδο, και συγκεκριμένα όταν:

                              —

                              στην περίπτωση των προσώπων που αναφέρονται στο στοιχείο α), η διάρκεια της υπηρεσίας,

                              —

                              στην περίπτωση των προσώπων που αναφέρονται στο στοιχείο β), η διάρκεια ισχύος του καθεστώτος μόνιμου μέλους επίσημης αντιπροσωπείας,

                              —

                              στην περίπτωση των προσώπων που αναφέρονται στο στοιχείο γ), η διάρκεια ισχύος της άδειας νόμιμης διαμονής πολιτών της Ουκρανίας που διαμένουν νόμιμα στην Ευρωπαϊκή Ένωση,

                              —

                              στην περίπτωση των προσώπων που αναφέρονται στο στοιχείο δ), η διάρκεια ισχύος του καθεστώτος αντιπροσώπου της επιχειρηματικής οργάνωσης ή της σύμβασης εργασίας,

                              —

                              στην περίπτωση των προσώπων που αναφέρονται στο στοιχείο ε), η σύμβαση εργασίας,

                        είναι μικρότερη από πέντε έτη.
                  2.   Οι διπλωματικές αποστολές και οι προξενικές αρχές των κρατών μελών εκδίδουν θεωρήσεις πολλαπλής εισόδου με διάρκεια ισχύος ενός έτους στις ακόλουθες κατηγορίες προσώπων, υπό τον όρο ότι τα εν λόγω πρόσωπα, κατά τη διάρκεια του προηγούμενου έτους, έλαβαν τουλάχιστον μία θεώρηση και έχουν κάνει χρήση αυτής σύμφωνα με τη νομοθεσία περί εισόδου και παραμονής του κράτους υποδοχής:

                              α)

                              οδηγοί που παρέχουν διεθνείς υπηρεσίες μεταφοράς εμπορευμάτων και επιβατών προς την επικράτεια των κρατών μελών με οχήματα ταξινομημένα στην Ουκρανία·

                              β)

                              μέλη των πληρωμάτων αμαξοστοιχιών, ψυγείων και μηχανών αμαξοστοιχιών που εκτελούν διεθνή δρομολόγια στο έδαφος κρατών μελών·

                              γ)

                              άτομα που συμμετέχουν σε επιστημονικές, πολιτιστικές και καλλιτεχνικές δραστηριότητες, συμπεριλαμβανομένων πανεπιστημιακών και άλλων προγραμμάτων ανταλλαγών, τα οποία ταξιδεύουν τακτικά στα κράτη μέλη·

                              δ)

                              συμμετέχοντες σε διεθνείς αθλητικές εκδηλώσεις και τα άτομα που τους συνοδεύουν με την επαγγελματική τους ιδιότητα·

                              ε)

                              συμμετέχοντες σε επίσημα προγράμματα ανταλλαγών που διοργανώνονται από αδελφοποιημένες πόλεις και άλλους φορείς τοπικής αυτοδιοίκησης·

                              στ)

                              αντιπρόσωποι οργανώσεων της κοινωνίας των πολιτών που ταξιδεύουν τακτικά σε κράτη μέλη για μετεκπαίδευση, σεμινάρια, συνέδρια, και στο πλαίσιο προγραμμάτων ανταλλαγών·

                              ζ)

                              συμμετέχοντες σε επίσημα προγράμματα διασυνοριακής συνεργασίας της Ευρωπαϊκής Ένωσης στο πλαίσιο του ευρωπαϊκού μηχανισμού γειτονίας και εταιρικής σχέσης (ENPI)·

                              η)

                              σπουδαστές και μεταπτυχιακοί φοιτητές που ταξιδεύουν τακτικά για λόγους σπουδών ή μετεκπαίδευσης, μεταξύ άλλων στο πλαίσιο προγραμμάτων ανταλλαγών·

                              θ)

                              εκπρόσωποι των θρησκευτικών κοινοτήτων:

                              ι)

                              μέλη επαγγελματικών οργανώσεων που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις που πραγματοποιούνται στο έδαφος των κρατών μελών·

                              ια)

                              πρόσωπα που έχουν ανάγκη από τακτικά ταξίδια για ιατρικούς λόγους και οι απαραίτητοι συνοδοί τους.

                        Κατά παρέκκλιση του πρώτου εδαφίου, όταν η ανάγκη ή η πρόθεση να ταξιδεύουν συχνά ή τακτικά περιορίζεται προφανώς σε μικρότερο χρονικό διάστημα, η διάρκεια ισχύος της θεώρησης πολλαπλής εισόδου περιορίζεται σε εκείνη τη χρονική περίοδο.
                  3.   Οι διπλωματικές αποστολές και οι προξενικές αρχές των κρατών μελών εκδίδουν θεωρήσεις πολλαπλής εισόδου με ελάχιστη διάρκεια ισχύος δύο ετών και μέγιστη διάρκεια πέντε ετών στις κατηγορίες προσώπων που αναφέρονται στην παράγραφο 2 του παρόντος άρθρου, υπό τον όρο ότι, κατά τα προηγούμενα δύο έτη, έχουν κάνει χρήση των θεωρήσεων διάρκειας ενός έτους πολλαπλής εισόδου, σύμφωνα με τη νομοθεσία περί εισόδου και παραμονής του κράτους υποδοχής, εκτός εάν η ανάγκη ή η πρόθεση να ταξιδεύουν συχνά ή τακτικά περιορίζεται προφανώς σε μικρότερο χρονικό διάστημα, οπότε η διάρκεια ισχύος της θεώρησης πολλαπλής εισόδου περιορίζεται σε εκείνη τη χρονική περίοδο.».

                  7)

                  Το άρθρο 6 τροποποιείται ως ακολούθως:

                              α)

                              η παράγραφος 3 αντικαθίσταται από το ακόλουθο κείμενο:
                              «3.   Τα κράτη μέλη εισπράττουν τέλος 70 EUR για τη διεκπεραίωση των θεωρήσεων σε περιπτώσεις όπου, βάσει της απόστασης μεταξύ του τόπου κατοικίας του αιτούντος και του τόπου όπου υποβλήθηκε η αίτηση, ο αιτών έχει ζητήσει η απόφαση για την αίτησή του να ληφθεί εντός τριών ημερών από την υποβολή της και το προξενείο έχει δεχθεί να λάβει απόφαση εντός τριών ημερών.»·

                              β)

                              στην παράγραφο 4:

                                          i)

                                          η εισαγωγική φράση αντικαθίσταται από το ακόλουθο κείμενο:
                                          «4.   Με την επιφύλαξη της παραγράφου 5, απαλλάσσονται από το τέλος διεκπεραίωσης της αίτησης θεώρησης οι ακόλουθες κατηγορίες προσώπων:»·

                                          ii)

                                          στο σημείο α), προστίθενται οι ακόλουθες λέξεις:
                                          «ή πολίτες της Ευρωπαϊκής Ένωσης που κατοικούν στο έδαφος του κράτους μέλους του οποίου είναι υπήκοοι»·

                                          iii)

                                          στο σημείο θ), προστίθενται οι ακόλουθες λέξεις:
                                          «και άλλων φορέων τοπικής αυτοδιοίκησης»·

                                          iv)

                                          στο σημείο ι), προστίθενται οι ακόλουθες λέξεις:
                                          «και τα μέλη της τεχνικής ομάδας που τους συνοδεύουν με την επαγγελματική τους ιδιότητα»·

                                          v)

                                          προστίθενται τα ακόλουθα στοιχεία:

                                                      «ιε)

                                                      εκπρόσωποι θρησκευτικών κοινοτήτων·

                                                      ιστ)

                                                      μέλη επαγγελματικών οργανώσεων που συμμετέχουν σε διεθνείς εκθέσεις, συνέδρια, συμπόσια, σεμινάρια ή άλλες παρόμοιες εκδηλώσεις στο έδαφος των κρατών μελών·

                                                      ιζ)

                                                      νέοι έως είκοσι πέντε ετών, οι οποίοι συμμετέχουν σε σεμινάρια, διασκέψεις, αθλητικές, πολιτιστικές ή εκπαιδευτικές εκδηλώσεις που διοργανώνουν μη κερδοσκοπικοί οργανισμοί·

                                                      ιη)

                                                      εκπρόσωποι οργανώσεων της κοινωνίας των πολιτών που ταξιδεύουν για μετεκπαίδευση, σεμινάρια, συνέδρια, και στο πλαίσιο προγραμμάτων ανταλλαγών·

                                                      ιθ)

                                                      συμμετέχοντες σε επίσημα προγράμματα διασυνοριακής συνεργασίας της Ευρωπαϊκής Ένωσης, στο πλαίσιο του ευρωπαϊκού μηχανισμού γειτονίας και εταιρικής σχέσης (ENPI).»·

                                          vi)

                                          προστίθεται το ακόλουθο εδάφιο:
                                          «Το πρώτο εδάφιο εφαρμόζεται επίσης όταν ο σκοπός του ταξιδιού είναι η διαμετακόμιση.»·

                              γ)

                              προστίθεται η ακόλουθη παράγραφος:
                              «5.   Εάν ένα κράτος μέλος συνεργάζεται με εξωτερικό πάροχο υπηρεσιών με σκοπό την έκδοση θεώρησης, ο εξωτερικός πάροχος υπηρεσιών μπορεί να επιβάλει τέλος εξυπηρέτησης. Το τέλος αυτό αναλογεί προς τις δαπάνες στις οποίες έχει προβεί ο εξωτερικός πάροχος υπηρεσιών κατά την εκτέλεση των καθηκόντων του και δεν υπερβαίνει τα 30 EUR. Τα κράτη μέλη διατηρούν τη δυνατότητα για όλους τους αιτούντες να υποβάλλουν τις αιτήσεις τους απευθείας στα προξενεία τους. Εάν ζητηθεί από τους αιτούντες να ορίσουν συνέντευξη για την υποβολή της αίτησης, η συνέντευξη πραγματοποιείται, κατά κανόνα, εντός δύο εβδομάδων από την ημερομηνία της αίτησης ορισμού συνέντευξης.».

                  8)

                  Το άρθρο 10 τροποποιείται ως ακολούθως:

                              α)

                              Ο τίτλος αντικαθίσταται απότον εξής:

                                 «Διπλωματικά και υπηρεσιακά διαβατήρια»

                              β)

                              στην παράγραφο 2, που αναριθμείται σε 3, οι λέξεις «στην παράγραφο 1» αντικαθίσταται από τις λέξεις «στις παραγράφους 1 και 2»·

                              γ)

                              εισάγεται η ακόλουθη νέα παράγραφος:
                              «2.   Οι πολίτες της Ουκρανίας που είναι κάτοχοι έγκυρων βιομετρικών υπηρεσιακών διαβατηρίων μπορούν να εισέρχονται, να εξέρχονται και να διέρχονται μέσω του εδάφους των κρατών μελών χωρίς θεωρήσεις.».

                  9)

                  Το άρθρο 12 παράγραφος 1 τροποποιείται ως ακολούθως:

                              α)

                              Στο πρώτο εδάφιο, η λέξη «Κοινότητα» αντικαθίσταται από τη λέξη «Ένωση»·

                              β)

                              στο δεύτερο εδάφιο, η λέξη «Κοινότητα» αντικαθίσταται από τις λέξεις «Ευρωπαϊκή Ένωση» και οι λέξεις «Επιτροπή των Ευρωπαϊκών Κοινοτήτων» από τις λέξεις «Ευρωπαϊκή Επιτροπή».

                  10)

                  Το άρθρο 13 τροποποιείται ως ακολούθως:

                              α)

                              η υφιστάμενη παράγραφος αριθμείται σε παράγραφο 1·

                              β)

                              προστίθεται η ακόλουθη παράγραφος:
                              «2.   Οι διατάξεις διμερών συμφωνιών ή διακανονισμών μεταξύ μεμονωμένων κρατών μελών και της Ουκρανίας που έχουν συναφθεί πριν αρχίσει να ισχύει η παρούσα συμφωνία, οι οποίες προβλέπουν την απαλλαγή των κατόχων μη βιομετρικών υπηρεσιακών διαβατηρίων από την υποχρέωση θεώρησης, εξακολουθούν να εφαρμόζονται με την επιφύλαξη του δικαιώματος των ενδιαφερομένων κρατών μελών ή της Ουκρανίας να καταγγείλουν ή να αναστείλουν τις εν λόγω διμερείς συμφωνίες ή διακανονισμούς.».

            Άρθρο 2
      Η παρούσα συμφωνία κυρώνεται ή εγκρίνεται από τα μέρη σύμφωνα με τις αντίστοιχες διαδικασίες τους και αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία το τελευταίο μέρος κοινοποιεί στο άλλο Μέρος την ολοκλήρωση των προαναφερόμενων διαδικασιών.

         Έγινε στις Βρυξέλλες, την 23η ημέρα του Ιουλίου του έτους δύο χιλιάδες δώδεκα, σε αντίγραφο σε βουλγαρική, τσεχική, δανική, ολλανδική, αγγλική, εσθονική, φινλανδική, γαλλική, γερμανική, ελληνική, ουγγρική, ιταλική, λετονική, λιθουανική, μαλτέζικη, πολωνική, πορτογαλική, ρουμανική, σλοβακική, σλοβενική, ισπανική, σουηδική και ουκρανική γλώσσα, έκαστο των οποίων είναι εξίσου αυθεντικό.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  ΕΕ L 243 της 15.9.2009, σ. 1.

         ΔΗΛΩΣΗ ΤΗΣ ΕΥΡΩΠΑΪΚΗΣ ΕΝΩΣΗΣ ΣΧΕΤΙΚΑ ΜΕ ΤΑ ΕΓΓΡΑΦΑ ΠΟΥ ΠΡΕΠΕΙ ΝΑ ΥΠΟΒΑΛΛΟΝΤΑΙ ΜΕ ΤΗΝ ΑΙΤΗΣΗ ΘΕΩΡΗΣΕΩΝ ΒΡΑΧΕΙΑΣ ΔΙΑΜΟΝΗΣ
         Η Ευρωπαϊκή Ένωση θα θεσπίσει εναρμονισμένο κατάλογο δικαιολογητικών εγγράφων, σύμφωνα με το άρθρο 48 παράγραφος 1 στοιχείο α) του κώδικα θεωρήσεων, για να εξασφαλίζεται ότι οι αιτούντες θεώρηση από την Ουκρανία καλούνται να υποβάλλουν, κατ' αρχήν, τα ίδια δικαιολογητικά υποστήριξης.

         ΔΗΛΩΣΗ ΤΗΣ ΕΥΡΩΠΑΪΚΗΣ ΕΝΩΣΗΣ ΣΧΕΤΙΚΑ ΜΕ ΜΕΤΡΑ ΑΠΛΟΥΣΤΕΥΣΗΣ ΓΙΑ ΤΑ ΜΕΛΗ ΟΙΚΟΓΕΝΕΙΑΣ
         Η Ευρωπαϊκή Ένωση λαμβάνει υπόψη την πρόταση της Ουκρανίας να δοθεί ευρύτερος ορισμός στην έννοια των μελών της οικογένειας τα οποία πρέπει να επωφελούνται από την απλούστευση της έκδοσης θεωρήσεων, καθώς και τη σημασία που αποδίδει η Ουκρανία στην απλούστευση της κυκλοφορίας των προσώπων που υπάγονται σε αυτή την κατηγορία.
         Για να διευκολυνθεί η κινητικότητα περισσότερων προσώπων που έχουν οικογενειακούς δεσμούς (ιδίως αδελφούς, αδελφές και τα τέκνα τους) με πολίτες της Ουκρανίας, οι οποίοι διαμένουν νόμιμα στο έδαφος κρατών μελών ή με πολίτες της Ευρωπαϊκής Ένωσης που κατοικούν στο έδαφος του κράτους μέλους του οποίου είναι υπήκοοι, η Ευρωπαϊκή Ένωση καλεί τις προξενικές υπηρεσίες των κρατών μελών να αξιοποιούν πλήρως τις υπάρχουσες δυνατότητες που προσφέρει ο κώδικας θεωρήσεων για την απλούστευση της χορήγησης θεωρήσεων σε πρόσωπα που υπάγονται σε αυτή την κατηγορία, και ιδίως, μεταξύ άλλων, για απλούστευση των αποδεικτικών εγγράφων που ζητούνται από τους αιτούντες, τις απαλλαγές από τα τέλη διεκπεραίωσης και, ενδεχομένως, την έκδοση θεωρήσεων πολλαπλής εισόδου.

         ΔΗΛΩΣΗ ΤΗΣ ΕΥΡΩΠΑΪΚΗΣ ΕΝΩΣΗΣ ΣΧΕΤΙΚΑ ΜΕ ΤΟ ΑΡΘΡΟ 10 ΠΑΡΑΓΡΑΦΟΣ 2 ΤΗΣ ΣΥΜΦΩΝΙΑΣ
         Η Ευρωπαϊκή Ένωση μπορεί να επικαλεσθεί τη μερική αναστολή της συμφωνίας, και ιδίως του άρθρου 10 παράγραφος 2, σύμφωνα με τη διαδικασία που θεσπίζεται στο άρθρο 14 παράγραφος 5 της συμφωνίας, σε περίπτωση καταχρηστικής εφαρμογής του άρθρου 10 παράγραφος 2 από την Ουκρανία ή εάν η εφαρμογή αυτή συνιστά απειλή κατά της δημόσιας ασφάλειας. Σε περίπτωση αναστολής της εφαρμογής του άρθρου 10 παράγραφος 2, η Ευρωπαϊκή Ένωση αρχίζει διαβουλεύσεις, στο πλαίσιο της επιτροπής που συγκροτείται με τη συμφωνία, με στόχο την επίλυση των προβλημάτων που οδήγησαν στην αναστολή.

         ΚΟΙΝΗ ΔΗΛΩΣΗ ΣΧΕΤΙΚΑ ΜΕ ΤΗΝ ΕΛΒΕΤΙΑ ΚΑΙ ΤΟ ΛΙΧΤΕΝΣΤΑΪΝ
         Τα μέρη λαμβάνουν υπόψη τη στενή σχέση μεταξύ της Ένωσης και της Ελβετίας και του Λιχτενστάιν, ιδίως βάσει της συμφωνίας της 26ης Οκτωβρίου 2004 σχετικά με τη σύνδεση αυτών των χωρών στην υλοποίηση, εφαρμογή και ανάπτυξη του κεκτημένου του Σένγκεν.
         Υπό αυτές τις περιστάσεις, είναι επιθυμητό οι αρχές της Ελβετίας και του Λιχτενστάιν και της Ουκρανίας να συνάψουν αμελλητί διμερείς συμφωνίες για την απλούστευση της έκδοσης θεωρήσεων βραχείας διαμονής με παρόμοιους όρους με αυτούς της τροποποιημένης συμφωνίας.


title: 2011/616/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/255

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2009
   (2011/616/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της κοινής επιχείρησης SESAR για το οικονομικό έτος που έληξε στις 31 Δεκεμβρίου 2009 συνοδευόμενη από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05894/2011 – C7-0051/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1361/2008 του Συμβουλίου, της 16ης Δεκεμβρίου 2008, όσον αφορά την τροποποίηση του κανονισμού (ΕΚ) αριθ. 219/2007 για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0124/2011),

               1.

               χορηγεί απαλλαγή στον εκτελεστικό διευθυντή της κοινής επιχείρησης SESAR όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 342 της 16.12.2010, σ. 30.

      (2)  ΕΕ L 248 της 16.9.2002, σ. 1.

      (3)  ΕΕ L 352 της 31.12.2008, σ. 12.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2009,

                  —

                  έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της κοινής επιχείρησης SESAR για το οικονομικό έτος που έληξε στις 31 Δεκεμβρίου 2009 συνοδευόμενη από τις απαντήσεις της κοινής επιχείρησης (1),

                  —

                  έχοντας υπόψη τη σύσταση του Συμβουλίου της 15ης Φεβρουαρίου 2011 (05894/2011 — C7-0051/2011),

                  —

                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 1361/2008 του Συμβουλίου, της 16ης Δεκεμβρίου 2008, όσον αφορά την τροποποίηση του κανονισμού (ΕΚ) αριθ. 219/2007 για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (3), και ιδίως το άρθρο 4β,

                  —

                  έχοντας υπόψη τους δημοσιονομικούς κανόνες της κοινής επιχείρησης SESAR, που θεσπίστηκαν από το διοικητικό της συμβούλιο στις 28 Ιουλίου 2009 (εφεξής «δημοσιονομικοί κανόνες SESAR»),

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0124/2011),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι η κοινή επιχείρηση SESAR συστάθηκε τον Φεβρουάριο του 2007 για τη διαχείριση των δραστηριοτήτων του έργου Single European Sky Air Traffic Management Research — ερευνητικό πρόγραμμα για τη διαχείριση της εναέριας κυκλοφορίας στον ενιαίο ευρωπαϊκό ουρανό (SESAR),

                  Γ.

                  λαμβάνοντας υπόψη ότι η κοινή επιχείρηση βρίσκεται στη φάση εκκίνησης και ότι έως τα τέλη του 2009 δεν είχαν τεθεί πλήρως σε εφαρμογή οι εσωτερικοί έλεγχοι και το σύστημα οικονομικών πληροφοριών,

                  Δ.

                  λαμβάνοντας υπόψη ότι η κοινή επιχείρηση θα είναι κύριος όλων των υλικών και άυλων στοιχείων τα οποία δημιουργούνται από την κοινή επιχείρηση ή της μεταβιβάζονται για τη φάση ανάπτυξης του σχεδίου SESAR σύμφωνα με τις συγκεκριμένες συμφωνίες με τα μέλη της,

                  Ε.

                  λαμβάνοντας υπόψη ότι τον Απρίλιο του 2010 το Ελεγκτικό Συνέδριο εξέδωσε τη γνώμη υπ’ αριθ. 2/2010 σχετικά με τους δημοσιονομικούς κανόνες της κοινής επιχείρησης SESAR,

                  1.

                  χαιρετίζει το ότι το Ελεγκτικό Συνέδριο διαπίστωσε ότι οι λογαριασμοί της κοινής επιχείρησης SESAR για το 2009 είναι αξιόπιστοι και οι υποκείμενες πράξεις, από κάθε ουσιώδη πλευρά, είναι νόμιμες και κανονικές·

                  2.

                  σημειώνει ότι η κοινή επιχείρηση έλαβε 55 000 000 ευρώ σε πιστώσεις αναλήψεως υποχρεώσεων και 27 689 788 ευρώ σε πιστώσεις πληρωμών από τον προϋπολογισμό της Ένωσης για το έτος 2009·

         Εκτέλεση του προϋπολογισμού

                  3.

                  σημειώνει ότι ο τελικός προϋπολογισμός της κοινής επιχείρησης του 2009 συμπεριλάμβανε πιστώσεις αναλήψεως υποχρεώσεων ύψους 325 000 000 ευρώ και πιστώσεις πληρωμών ύψους 157 000 000 ευρώ· αναγνωρίζει, επιπλέον, ότι τα ποσοστά χρήσης των πιστώσεων αναλήψεως υποχρεώσεων και των πιστώσεων πληρωμών ήταν 97,1 % και 43,2 % αντίστοιχα·

                  4.

                  αναγνωρίζει ότι η κοινή επιχείρηση εξακολουθεί να διανύει περίοδο εκκίνησης, δεδομένου ότι ο νέος κανονισμός (ΕΚ) αριθ. 1361/2008 που τροποποιεί τη βασική πράξη της κοινής επιχείρησης SESAR (ΕΚ) αριθ. 219/2007 εγκρίθηκε μόλις στις 16 Δεκεμβρίου 2008 ·

                  5.

                  σημειώνει ότι τραπεζικές καταθέσεις στο τέλος του έτους ύψους 86 800 000 ευρώ συνιστούν παραβίαση της αρχής της ισοσκέλισης του προϋπολογισμού·

                  6.

                  εκτιμά ότι θα πρέπει να προσδιοριστούν οι προϋποθέσεις υπό τις οποίες, σε περίπτωση που το υπόλοιπο του λογαριασμού οικονομικών αποτελεσμάτων είναι θετικό, θα εγγράφεται στον προϋπολογισμό της κοινής επιχείρησης για το επόμενο οικονομικό έτος προκειμένου να διευκρινιστεί η εφαρμογή αυτής της παρέκκλισης από τη γενική αρχή της ισοσκέλισης του προϋπολογισμού·

                  7.

                  ανησυχεί διότι έως τον Δεκέμβριο του 2009 δεν λειτουργούσε ολοκληρωμένο σύστημα διαχείρισης, το οποίο να επιτρέπει να καταλογίζονται διάφορες μορφές κόστους σε συγκεκριμένες ενότητες εργασιών και να προσδιορίζονται πηγές χρηματοδότησης για το επιχειρησιακό κόστος·

                  8.

                  ζητεί να επισυνάπτεται στον προϋπολογισμό κάθε οικονομικού έτους ειδική έκθεση για το δημοσιονομικό πλεόνασμα που μεταφέρεται από προηγούμενα έτη, όπου θα διευκρινίζεται για ποιο λόγο δεν χρησιμοποιήθηκαν οι συγκεκριμένες πιστώσεις και με ποιο τρόπο και πότε θα χρησιμοποιηθούν·

         Εισφορά των μελών

                  9.

                  καλεί την κοινή επιχείρηση να εναρμονίσει την παρουσίαση των εισφορών των μελών στους λογαριασμούς των κοινών επιχειρήσεων υπό την καθοδήγηση της Επιτροπής·

                  10.

                  καλεί την κοινή επιχείρηση να αναπτύξει περαιτέρω τα άρθρα 97 και 98 των κανόνων εκτέλεσης των δημοσιονομικών κανόνων SESAR, με διατάξεις για την ιδιότητα του μέλους και τη συγχρηματοδότηση και συγκεκριμένα όσον αφορά:

                              —

                              τις ρυθμίσεις που αφορούν την προσχώρηση νέων μελών,

                              —

                              τις εισφορές σε είδος των μελών,

                              —

                              τους όρους και τις προϋποθέσεις υπό τους οποίους η κοινή επιχείρηση μπορεί να ασκεί λογιστικό έλεγχο στις εισφορές των μελών,

                              —

                              τους όρους υπό τους οποίους το διοικητικό συμβούλιο μπορεί να εγκρίνει συγχρηματοδότηση άνω του συνήθους ανωτάτου ποσοστού του 50 %·

         Συστήματα εσωτερικού ελέγχου

                  11.

                  παροτρύνει την κοινή επιχείρηση να ολοκληρώσει την εφαρμογή των συστημάτων εσωτερικών ελέγχων της και δημοσιονομικών πληροφοριών·

                  12.

                  χαιρετίζει το ότι το Ελεγκτικό Συνέδριο διαπίστωσε ότι το 2009 ελήφθησαν σημαντικά μέτρα για την εγκαθίδρυση συστημάτων ελέγχου, εκφράζει όμως ανησυχία διότι στο τέλος του έτους δεν είχε ακόμη θεσπισθεί ένα ολοκληρωμένο εργαλείο για τη διαχείριση χρηματοοικονομικών, δημοσιονομικών και επιχειρησιακών πληροφοριών· σημειώνει την απάντηση της κοινής επιχείρησης ότι συστήματα χρηματοοικονομικής διαχείρισης είχαν θεσπισθεί έως τον Μάιο του 2010·

                  13.

                  καλεί την κοινή επιχείρηση να συμπεριλάβει στους δημοσιονομικούς κανόνες της ειδική αναφορά στις εξουσίες της Υπηρεσίας Εσωτερικού Ελέγχου (ΥΕΕ) ως εσωτερικού ελεγκτή της, με βάση τη διάταξη που περιέχει ο δημοσιονομικός κανονισμός πλαίσιο για τους κοινοτικούς οργανισμούς·

                  14.

                  φρονεί, συγκεκριμένα, ότι στο πλαίσιο του ρόλου της ΥΕΕ ως εσωτερικού ελεγκτή, η Επιτροπή θα πρέπει να παρέχει συμβουλές στην κοινή επιχείρηση σχετικά με την αντιμετώπιση των κινδύνων, διατυπώνοντας ανεξάρτητα τη γνώμη της σχετικά με την ποιότητα των συστημάτων διαχείρισης και ελέγχου και εκδίδοντας συστάσεις για τη βελτίωση των όρων εκτέλεσης των δραστηριοτήτων και για την προώθηση της χρηστής δημοσιονομικής διαχείρισης· φρονεί ότι είναι επίσης ουσιώδες η κοινή επιχείρηση να διαβιβάζει προς την αρμόδια για την απαλλαγή αρχή έκθεση, η οποία συντάσσεται από τον διευθυντή της κοινής επιχείρησης και συνοψίζει τον αριθμό και το είδος των εσωτερικών ελέγχων που πραγματοποιήθηκαν από τον εσωτερικό ελεγκτή, τις διατυπωθείσες συστάσεις και τη συνέχεια που εδόθη στις συστάσεις αυτές·

                  15.

                  εκτιμά ότι, λόγω του μεγέθους του προϋπολογισμού της και της πολυπλοκότητας των καθηκόντων της, η κοινή επιχείρηση θα πρέπει να προβεί στη σύσταση επιτροπής ελέγχου, η οποία θα αναφέρεται απευθείας στο διοικητικό συμβούλιο·

         Δημοσιονομικοί κανόνες SESAR

                  16.

                  αναγνωρίζει ότι, μετά τη θέση σε ισχύ του κανονισμού (ΕΚ) αριθ. 1361/2008 σχετικά με την τροποποίηση του κανονισμού (ΕΚ) αριθ. 219/2007, το διοικητικό συμβούλιο ενέκρινε, στις 28 Ιουλίου 2009, τους νέους δημοσιονομικούς κανόνες SESAR· εκτιμά ότι οι κανόνες αυτοί βασίζονται κατά μείζον μέρος στις αρχές του δημοσιονομικού κανονισμού πλαίσιο μολονότι φρονεί ότι θα μπορούσε να σημειωθεί περαιτέρω βελτίωση όσον αφορά:

                              —

                              τις εξαιρέσεις στις αρχές που διέπουν τον προϋπολογισμό,

                              —

                              τον ρόλο της ΥΕΕ,

                              —

                              τη συγκρότηση επιτροπής ελέγχουν

                              —

                              τις διατάξεις για την ιδιότητα του μέλους της SESAR.

         (1)  ΕΕ C 342 της 16.12.2010, σ. 30.

         (2)  ΕΕ L 248 της 16.9.2002, σ. 1.

         (3)  ΕΕ L 352 της 31.12.2008, σ. 12.

         (4)  ΕΕ L 357 της 31.12.2002, σ. 72.


title: 2011/584/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/173

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009
   (2011/584/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3), για την ίδρυση ενός Ευρωπαϊκού Οργανισμού Φαρμάκων, και ιδίως το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0153/2011),

               1.

               αναβάλλει την απόφασή του για τη χορήγηση απαλλαγής στον εκτελεστικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 28.

      (2)  ΕΕ L 248 της 16.9.2002, σ. 1.

      (3)  ΕΕ L 136 της 30.4.2004, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων (EMEA) για το οικονομικό έτος 2009,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

                  —

                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (3), για την ίδρυση ενός Ευρωπαϊκού Οργανισμού Φαρμάκων, και ιδίως το άρθρο 68,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη την ετήσια έκθεση εσωτερικού ελέγχου της Υπηρεσία Εσωτερικού Ελέγχου (ΥΕΕ) σχετικά με τον Ευρωπαϊκό Οργανισμό Φαρμάκων για το 2009,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0153/2011),

                  Α.

                  λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2009 διατύπωσε επιφυλάξεις στη γνωμοδότησή του όσον αφορά τη νομιμότητα και κανονικότητα των υποκειμένων πράξεων,

                  Β.

                  λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον εκτελεστικό διευθυντή του Οργανισμού για την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              εξέφρασε ανησυχίες για τα πορίσματα του Ελεγκτικού Συνεδρίου σύμφωνα με τα οποία οι μεταφερθείσες και ακυρωθείσες πιστώσεις του προϋπολογισμού ανήλθαν σε 36 000 000 ευρώ (19,7 % του προϋπολογισμού) και 9 700 000 ευρώ (5,3 % του προϋπολογισμού) αντιστοίχως,

                              —

                              ζήτησε από τον Οργανισμό να βελτιώσει την ποιότητα των διαδικασιών σύναψης συμβάσεων ώστε να τεθεί τέλος στις αδυναμίες που εντόπισε το Ελεγκτικό Συνέδριο (παραδείγματος χάριν στον τομέα εφαρμογής μεθόδων αξιολόγησης όσον αφορά τα κριτήρια τιμών και στον τομέα των απαραίτητων αιτιολογήσεων για την επιλογή των διαδικασιών),

                  Γ.

                  λαμβάνοντας υπόψη ότι ο προϋπολογισμός του Οργανισμού για το 2009 ανερχόταν σε 194 000 000 ευρώ, δηλαδή παρουσίασε αύξηση 6,28 % σε σχέση με το οικονομικό έτος 2008,

                  Δ.

                  λαμβάνοντας υπόψη ότι ο προϋπολογισμός του Οργανισμού χρηματοδοτείται αφενός από τον προϋπολογισμό της Ένωσης, που αποτέλεσε το 18,52 % των συνολικών εσόδων του 2009, και, κυρίως, από τα τέλη που καταβάλλουν οι φαρμακευτικές εταιρείες, και ότι, ως εκ τούτου, η συνολική συμβολή της Ένωσης μειώθηκε κατά 9,2 % μεταξύ 2008 και 2009,

         Γενικές παρατηρήσεις

                  1.

                  εκφράζει σοβαρές ανησυχίες για τις απαντήσεις του Οργανισμού σε σημαντικά ζητήματα, που έθεσε το Ελεγκτικό Συνέδριο και η Υπηρεσία Εσωτερικού Ελέγχου (ΥΕΕ), όπως:

                              i)

                              η διαχείριση των διαδικασιών σύναψης συμβάσεων·

                              ii)

                              η μη τήρηση των εκτελεστικών διαδικασιών όσον αφορά τον εντοπισμό και τη διαχείριση συγκρούσεων συμφερόντων για το προσωπικό του και τους εμπειρογνώμονες·

                              iii)

                              τα χρησιμοποιούμενα κριτήρια για την πρόσληψη προσωπικού·

                  2.

                  θεωρεί, ειδικότερα, ότι οι προαναφερθείσες πτυχές ενδέχεται να οδηγήσουν:

                              i)

                              σε κατ’ εξακολούθηση λάθη στη διαχείριση των διαδικασιών σύναψης συμβάσεων, όπως τα λάθη που εντοπίσθηκαν το 2009 σε σχέση με σημαντικά ποσά του συνολικού προϋπολογισμού του Οργανισμού, τα οποία θα μπορούσαν να θέσουν σε κίνδυνο τη νομιμότητα και κανονικότητα των υποκειμένων πράξεων των λογαριασμών του Οργανισμού·

                              ii)

                              σε δυνητική απειλή της ανεξαρτησίας των εμπειρογνωμόνων/προσωπικού που συμμετέχει στην αξιολόγηση φαρμάκων·

                              iii)

                              σε δυνητικές ανεπάρκειες στην πρόσληψη προσωπικού/εμπειρογνωμόνων που θα μπορούσαν όχι μόνον να οδηγήσουν σε αποκλεισμό ικανών υποψηφίων και/ή πρόσληψη υποψηφίων με ολιγότερα προσόντα, αλλά επίσης θα μπορούσαν να έχουν αρνητικές συνέπειες στην ποιότητα του επιστημονικού έργου αποτίμησης που επιτελεί ο Οργανισμός·

         Δημοσιονομική και χρηματοοικονομική διαχείριση

         Διαδικασίες σύναψης συμβάσεων

                  3.

                  εκφράζει ανησυχίες για τα λάθη που βρήκε το Ελεγκτικό Συνέδριο στις διαδικασίες σύναψης συμβάσεων σε σχέση με σημαντικά ποσά του συνολικού προϋπολογισμού του Οργανισμού για το οικονομικό έτος 2009· τονίζει ότι το 2008 το Ελεγκτικό Συνέδριο είχε ήδη εντοπίσει αδυναμίες στο θέμα αυτό και, ειδικότερα, στην εφαρμογή μεθόδων αξιολόγησης όσον αφορά τα κριτήρια τιμών και στην αιτιολόγηση για την επιλογή των διαδικασιών·

                  4.

                  αναγνωρίζει ειδικότερα ότι σε ορισμένες διαδικασίες για τη σύναψη μεγάλων συμβάσεων-πλαίσιο στον τομέα της τεχνολογίας των πληροφοριών, εκτιμώμενης αξίας 30 000 000 ευρώ, ο Οργανισμός διέπραξε αρκετά σφάλματα το 2009 τη στιγμή της έναρξης της διαδικασίας, όπως:

                              i)

                              αριθμητικά σφάλματα στην αξιολόγηση των κριτηρίων ανάθεσης·

                              ii)

                              ανεπαρκή τεκμηρίωση της αξιολόγησης από μέλος της επιτροπής αξιολόγησης·

                              iii)

                              απουσία αποδεικτικών στοιχείων ότι η μέθοδος αξιολόγησης των κριτηρίων επιλογής είχε εφαρμοστεί με συνέπεια, στοιχείο που υποδηλώνει ότι η μέθοδος επιδεχόταν διάφορες ερμηνείες·

                              iv)

                              απουσία εξακριβώσεων ώστε να μετριασθεί ο κίνδυνος σφαλμάτων κατά την έναρξη της διαδικασίας με διαπραγμάτευση, γεγονός το οποίο, επίσης, δεν διασφάλισε την πλέον συμφέρουσα από οικονομική άποψη προσφορά, εξαιτίας σφαλμάτων στην εφαρμογή των κριτηρίων ανάθεσης·

                  5.

                  αναγνωρίζει επίσης ότι σε άλλες δύο διαδικασίες σύναψης συμβάσεων με διαπραγμάτευση 5 300 000 ευρώ και 4 000 000 ευρώ με έναν και μοναδικό προμηθευτή, διεπράχθησαν και πάλι αρκετά σφάλματα τη στιγμή της έναρξης της διαδικασίας, όπως:

                              i)

                              δεν δημοσιεύθηκε επίσημη πρόσκληση για την υποβολή προσφορών·

                              ii)

                              δεν καταρτίστηκαν, εκ των προτέρων, λεπτομερείς τεχνικές προδιαγραφές·

                              iii)

                              οι τεχνικές προδιαγραφές δεν καθόριζαν σαφώς, πριν από την έναρξη της διαδικασίας διαπραγμάτευσης, όλα τα προϊόντα προς αγορά·

                              iv)

                              δεν διορίστηκε επιτροπή αξιολόγησης·

                              v)

                              δεν καταρτίστηκε έκθεση αξιολόγησης·

                  6.

                  σημειώνει συνεπώς ότι ο Οργανισμός δεν συμμορφώθηκε προς διάφορες απαιτήσεις των σχετικών κανονισμών σύναψης συμβάσεων·

                  7.

                  δεν μπορεί να δεχθεί ότι ο Οργανισμός δεν ήταν σε θέση να εφαρμόσει ένα σύστημα ελέγχου για να αποφύγει ή να εντοπίσει εγκαίρως τα ανωτέρω κατ’ εξακολούθηση σφάλματα που υπονομεύουν τη νομιμότητα και κανονικότητα της υποκείμενης πράξης των λογαριασμών του Οργανισμού· επομένως, προτρέπει τον Οργανισμό να βελτιώσει την ποιότητα των διαδικασιών σύναψης συμβάσεων ώστε να τεθεί τέλος στις αδυναμίες που εντόπισε το Ελεγκτικό Συνέδριο·

                  8.

                  καλεί τον Οργανισμό να θεσπίσει πολυετές σχέδιο σύναψης συμβάσεων το οποίο να εξασφαλίζει τη διενέργεια αυστηρότερων τεχνικών και διαδικαστικών ελέγχων και να υποβάλει σχετική έκθεση στην αρμόδια για την απαλλαγή αρχή έως τις 30 Ιουνίου 2011·

                  9.

                  καλεί τον Οργανισμό να εξασφαλίζει την επαλήθευση των αποτελεσμάτων των διαδικασιών σύναψης συμβάσεων πριν από την ανάθεση των συμβάσεων· αναμένει ότι, δεδομένων των διαπιστώσεων του Ελεγκτικού Συνεδρίου, θα καταρτίζονται πάντοτε λεπτομερείς τεχνικές προδιαγραφές·

         Μεταφορά πιστώσεων από έτος σε έτος

                  10.

                  εκφράζει ανησυχίες διότι το Ελεγκτικό Συνέδριο ανέφερε μεταφορά 19 500 000 ευρώ (38 % των πιστώσεων αναλήψεων υποχρεώσεων του Οργανισμού) και διότι περίπου 14 800 000 ευρώ από τις πιστώσεις που μεταφέρθηκαν αντιστοιχούσαν σε δραστηριότητες που δεν είχαν ακόμη υλοποιηθεί (ή, σε ορισμένες περιπτώσεις, αγαθά που δεν είχαν παραληφθεί) στο τέλος του έτους· τονίζει ότι η κατάσταση αυτή αποτελεί ένδειξη καθυστερήσεων στην υλοποίηση των δραστηριοτήτων που χρηματοδοτούνταν από τον τίτλο II (ακίνητα, υλικός εξοπλισμός και διάφορες δαπάνες λειτουργίας) του προϋπολογισμού του Οργανισμού και ότι ο Οργανισμός δεν τηρεί την αρχή της ετήσιας διάρκειας του προϋπολογισμού· δηλώνει ότι έχει μελετήσει την απάντηση του Οργανισμού σχετικά με τις παρατηρήσεις και εκφράζει την ικανοποίησή του για τις προσπάθειες μείωσης των μεταφορών εκ μέρους του Οργανισμού· παροτρύνει τον Οργανισμό να συνεχίσει αυτή τη διαδικασία με στόχο την πλήρη συμμόρφωση με την αρχή της ετήσιας διάρκειας·

                  11.

                  επισημαίνει ότι το Ελεγκτικό Συνέδριο είχε ήδη αναφέρει υψηλό επίπεδο μεταφορών σε προηγούμενα οικονομικά έτη και ανησυχεί διότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού· σημειώνει ειδικότερα ότι οι μεταφερθείσες και ακυρωθείσες πιστώσεις του προϋπολογισμού το 2008 ανήλθαν σε 36 000 000 ευρώ (19,7 % του προϋπολογισμού 2008) και 9 700 000 ευρώ (5,3 % του προϋπολογισμού 2008) αντιστοίχως·

         Έσοδα που προέρχονται από τέλη

                  12.

                  ζητεί από τον Οργανισμό να συντονίζει καλύτερα τις οικονομικές και επιστημονικές υπηρεσίες του προκειμένου να διορθώσει την απαράδεκτη, μακρά καθυστέρηση για τα εντάλματα είσπραξης· σημειώνει, όντως, ότι το Ελεγκτικό Συνέδριο ανέφερε ότι δύο από τα δέκα εντάλματα είσπραξης (226 200 ευρώ και 110 200 ευρώ) που εξετάστηκαν, εκδόθηκαν με υπερβολικά μεγάλη καθυστέρηση (21 και 5 μήνες αντίστοιχα), κατά παράβαση του εσωτερικού κανονισμού του Οργανισμού·

                  13.

                  επισημαίνει ότι ο προϋπολογισμός του Οργανισμού χρηματοδοτείται τόσο από τον προϋπολογισμό της Ένωσης όσο και από τα τέλη που καταβάλλουν οι φαρμακοβιομηχανίες προκειμένου να αποκτήσουν ή να διατηρήσουν άδειες εμπορίας της Ένωσης· σημειώνει εντούτοις ότι η συνεισφορά του προϋπολογισμού της Ένωσης αντιστοιχεί μόλις στο 18,7 % του συνολικού προϋπολογισμού και ότι έχει μειωθεί συν τω χρόνω, δεδομένου ότι, για παράδειγμα, το 2005 ήταν 22,7 %· επισημαίνει ότι το σύνολο των δημοσιονομικών πόρων στη διάθεση του Οργανισμού ήταν 194 389 000 ευρώ·

         Συμβάσεις τιμών συναλλάγματος

                  14.

                  αναμένει από τον Οργανισμό να διαχειρίζεται συνετά τη μακροχρόνια πολιτική του στο πλαίσιο της οποίας συνάπτει προθεσμιακή σύμβαση αγοραπωλησίας συναλλάγματος, ώστε να προστατεύει μέρος του διοικητικού προϋπολογισμού του από δυσμενείς διακυμάνσεις της συναλλαγματικής ισοτιμίας της λίρας στερλίνας· αναμένει τη διαχείριση αυτών των συναλλαγών από τον Οργανισμό για να αποφεύγονται οι συναλλαγματικές απώλειες, όπως οι ύψους 900 000 ευρώ απώλειες που σημειώθηκαν το 2009· επισημαίνει ότι το Ελεγκτικό Συνέδριο έχει επανειλημμένως διατυπώσει αυτήν την παρατήρηση· ζητεί από τον Οργανισμό να κοινοποιήσει την αναθεωρημένη ταμειακή πολιτική του στην αρμόδια επιτροπή του Κοινοβουλίου άνευ χρονοτριβής· προτίθεται να παρακολουθεί την αναθεωρημένη διαχειριστική πολιτική·

                  15.

                  σημειώνει από τον Οργανισμό ότι η ταμειακή πολιτική έχει αναθεωρηθεί, θεσπισθεί και επισήμως εγκριθεί από τη συμβουλευτική επιτροπή ελέγχου του Οργανισμού· καλεί τον Οργανισμό να παράσχει στο Κοινοβούλιο επισκόπηση της υλοποίησης της αναθεωρημένης ταμειακής πολιτικής του πριν από την 30ή Ιουνίου 2011·

         Επιδόσεις

                  16.

                  θεωρεί ότι η αξιολόγηση της επάρκειας και της αποτελεσματικότητας των υφιστάμενων στον Οργανισμό συστημάτων για την υποστήριξη της παροχής επιστημονικών συμβουλών στον τομέα των φαρμάκων για ανθρώπινη χρήση είναι σημαντικό εργαλείο για τη μέτρηση των επιδόσεων του Οργανισμού· αναγνωρίζει ότι η ΥΕΕ διενήργησε ελέγχους και διαπίστωσε πολύ μεγάλες αδυναμίες στο θέμα αυτό·

         Διαχείριση των συγκρούσεων συμφερόντων

                  17.

                  θεωρεί απαράδεκτο το ότι ο Οργανισμός δεν εφαρμόζει αποτελεσματικά τους σχετικούς κανόνες με αποτέλεσμα να μην υπάρχει καμία εγγύηση ότι η αξιολόγηση των φαρμάκων για ανθρώπινη χρήση διενεργείται από ανεξάρτητους εμπειρογνώμονες· επισημαίνει ότι δώδεκα «πολύ σημαντικές» και μία «ζωτικής σημασίας» συστάσεις από πλείονες ετήσιες εκθέσεις ελέγχου της ΥΕΕ στον Οργανισμό κατά το παρελθόν, με την πλειονότητα των συστάσεων να αφορά την ανεξαρτησία των εμπειρογνωμόνων, παρέμεναν ανεφάρμοστες το 2009, ενώ η παλαιότερη σύσταση ανάγεται στο 2005·

                  18.

                  σημειώνει ότι ο πρώην εκτελεστικός διευθυντής του Οργανισμού ανέλαβε καθήκοντα σε εταιρεία συμβούλων που μεταξύ άλλων παρέχει συμβουλές σε εταιρείες φαρμάκων σχετικά με την ανάπτυξη νέων φαρμάκων και τη μείωση του χρόνου έως την εισαγωγή των νέων προϊόντων στην αγορά· τονίζει ότι η ενέργεια αυτή δημιουργεί αμφιβολία ως προς την πραγματική ανεξαρτησία του Οργανισμού· σημειώνει ότι το άρθρο 16 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (6) παρέχει ευρεία διακριτική ευχέρεια στο διοικητικό συμβούλιο να επιτρέψει ή να απαγορεύσει αυτού του είδους την άσκηση δραστηριότητας· σημειώνει ότι, αφού συγκατατέθηκε ως προς τη μελλοντική απασχόληση του πρώην εκτελεστικού διευθυντή του Οργανισμού, το διοικητικό συμβούλιο ενδεχομένως αποφάσισε να θέσει όρια σε σχέση με τις νέες και μελλοντικές επαγγελματικές του δραστηριότητες· ζητεί ως εκ τούτου να παράσχει ο Οργανισμός στην αρμόδια για την απαλλαγή αρχή έως τις 30 Ιουνίου 2011 έκθεση η οποία να απαριθμεί όλες τις συγκρίσιμες περιπτώσεις που έχουν ανακύψει από την ίδρυση του Οργανισμού και να εξηγεί λεπτομερώς την απόφαση που έλαβε το διοικητικό συμβούλιο σε εκάστη περίπτωση·

                  19.

                  θεωρεί απαράδεκτη τη μη αυστηρή συμμόρφωση του Οργανισμού με τον κώδικα συμπεριφοράς του καθορίζοντας αρχές και κατευθυντήριες γραμμές σχετικά με την ανεξαρτησία και την εμπιστευτικότητα, που θα ισχύουν για τα μέλη του διοικητικού συμβουλίου και της επιτροπής, τους εμπειρογνώμονες και το προσωπικό του Οργανισμού· αναμένει από τον Οργανισμό να αξιολογεί λεπτομερώς, πριν από τον ορισμό των επικεφαλής ομάδας έργου σε προϊόντα, κατά πόσον τα συμφέροντα που έχουν δηλώσει μέλη του προσωπικού μπορούν να επηρεάσουν την αμεροληψία και την ανεξαρτησία τους· προτρέπει επιπλέον τον Οργανισμό να τεκμηριώνει και να αποτιμά τους ελέγχους του και να αρχειοθετεί τις σχετικές με τους ορισμούς αποφάσεις οι οποίες πρέπει να είναι διαθέσιμες στον ιστότοπό του·

                  20.

                  τονίζει ότι θα μπορούσε να βλαφθεί η υπόληψη του Οργανισμού σε περιπτώσεις στις οποίες οι αξιολογήσεις μπορούν να αμφισβητηθούν για λόγους πιθανής σύγκρουσης συμφερόντων·

                  21.

                  ζητεί επιμόνως από τον Οργανισμό να ενημερώσει την αρμόδια για την απαλλαγή αρχή για τα μέτρα που έχει λάβει ώστε να εξασφαλίζει την ανεξαρτησία των εμπειρογνωμόνων του, από την έναρξη λειτουργίας του·

                  22.

                  είναι προβληματισμένο για το γεγονός ότι οι ανεπάρκειες στον τομέα της αξιολόγησης της ανεξαρτησίας των εμπειρογνωμόνων δεν εμφαίνονται στις εκθέσεις του Ελεγκτικού Συνεδρίου για τους ετήσιους λογαριασμούς του Οργανισμού από το 2006·

                  23.

                  ζητεί να ενημερωθεί εάν και πώς οι εμπειρογνώμονες και το προσωπικό που ασχολείται με οιοδήποτε από τα φάρμακα της κατηγορίας benfluorex ελέγχθηκαν ως προς την ανεξαρτησία τους και πώς εξακριβώθηκε το αληθές της δήλωσης συμφερόντων τους·

         Διαδικασίες για την υποστήριξη της παροχής επιστημονικής αξιολόγησης όσον αφορά φάρμακα για ανθρώπινη χρήση

                  24.

                  θεωρεί απαράδεκτο από πλευράς του Οργανισμού να επιτρέπει την ύπαρξη φακέλων των φαρμάκων για ανθρώπινη χρήση με ανεπαρκείς πληροφορίες· προτρέπει επ’ αυτού τον Οργανισμό να εξασφαλίσει ότι οι βασικές πληροφορίες θα ανευρίσκονται εύκολα και ότι θα διατίθενται όλες οι σχετικές κατευθυντήριες γραμμές για το σύστημα αρχειοθέτησης·

                  25.

                  ζητεί, επιπλέον, από τον Οργανισμό να συμπληρώνει και να επικαιροποιεί τακτικά την Ευρωπαϊκή Βάση Δεδομένων Εμπειρογνωμόνων, όπως απαιτεί ο κανονισμός (ΕΚ) αριθ. 726/2004, και να ενημερώνει σχετικά την αρμόδια για την απαλλαγή αρχή· προτρέπει επίσης τον Οργανισμό να μεριμνήσει ώστε να υπάρχει αποτελεσματική ανάκτηση πληροφοριών από τις βάσεις δεδομένων Siamed και Product Overview·

         Ρόλος του Οργανισμού και εθνικές αρμόδιες αρχές

                  26.

                  προτρέπει τον Οργανισμό να ενημερώσει την αρμόδια για την απαλλαγή αρχή σχετικά με τους όρους της συμφωνίας του με τα κράτη μέλη όσον αφορά τους ρόλους και τη μεταφορά καθηκόντων στις εθνικές αρμόδιες αρχές όταν ανακύπτουν θέματα όπως η ανεξαρτησία επιτροπών, εμπειρογνωμόνων και διεργασίας αξιολόγησης, από την έναρξη ισχύος της συμφωνίας και μετά και σχετικά με το επίπεδο εφαρμογής της, περιλαμβανομένης λεπτομερούς καταγραφής της εξέλιξής της με την πάροδο του χρόνου· θεωρεί τον Οργανισμό υπεύθυνο για την εκτέλεση διαδικασιών που υπάρχουν ήδη σχετικά με τον εντοπισμό και τη διαχείριση συγκρούσεων συμφερόντων για τους εμπειρογνώμονές του έως ότου η συμφωνία αυτή εφαρμοσθεί πλήρως από τα κράτη μέλη·

         Επιστημονικές γνωμοδοτήσεις

                  27.

                  χαιρετίζει τις προσπάθειες που καταβάλλει ο Οργανισμός προκειμένου να παρέχει περισσότερες επιστημονικές γνωμοδοτήσεις στα πρώιμα στάδια ανάπτυξης νέων φαρμάκων καθώς και τα μέτρα που λαμβάνει ώστε να επιταχύνει την αξιολόγηση καίριων για τη δημόσια υγεία φαρμάκων και την ανάπτυξη και εφαρμογή των προγραμμάτων τηλεματικής·

         Διαχείριση ανθρωπίνων πόρων

                  28.

                  καλεί τον Οργανισμό να εξασφαλίσει ότι δεν θα ανατίθενται ευαίσθητα καθήκοντα σε προσωρινούς υπαλλήλους· αναγνωρίζει πράγματι ότι ο Οργανισμός προσλαμβάνει προσωρινούς υπαλλήλους (32 το 2009) υπό την προϋπόθεση ότι οι υποψήφιοι έχουν πετύχει σε εξετάσεις για επί συμβάσει προσωπικό και μερικοί προσωρινοί υπάλληλοι ασκούν ευαίσθητα καθήκοντα ή έχουν πρόσβαση σε ευαίσθητες πληροφορίες· τονίζει τους κινδύνους δυνητικών παραβιάσεων της ασφάλειας σε σχέση με την πρόσβαση των προσωρινών υπαλλήλων σε ευαίσθητες πληροφορίες ή σε σχέση με την άγνοια των προσωρινών υπαλλήλων ως προς την ακολουθητέα διαδικασία·

                  29.

                  καλεί τον Οργανισμό να ενισχύσει τη διεργασία προσλήψεων και να εξασφαλίσει την ορθή τεκμηρίωσή της· αναγνωρίζει πράγματι ότι η ΥΕΕ διαπίστωσε αδυναμίες στο θέμα αυτό· τονίζει επίσης ότι η ανεπαρκής τεκμηρίωση στις διαδικασίες πρόσληψης περιορίζει τη δυνατότητα του Οργανισμού να απαντά σε ισχυρισμούς περί άνισης μεταχείρισης των υποψηφίων και/ή αυθαίρετων αποφάσεων για πρόσληψη προσωπικού· θεωρεί επιπλέον ότι στον βαθμό που ο συναγωνισμός είναι περιορισμένος, η πρόσληψη που απορρέει από τη διαδικασία μπορεί να μην αντιπροσωπεύει τη βέλτιστη επιλογή και ότι οι ανθρώπινοι και χρηματοοικονομικοί πόροι μπορεί να χρησιμοποιούνται αναποτελεσματικά·

         Εσωτερικός λογιστικός έλεγχος

                  30.

                  θεωρεί απαράδεκτο το γεγονός ότι η δήλωση αξιοπιστίας του εκτελεστικού διευθυντή, της 13ης Μαΐου 2010, δεν περιέχει καμία επιφύλαξη, και, ως εκ τούτου, δεν τηρεί την υποχρέωση του κώδικα συμπεριφοράς που έχει εγκρίνει ο Οργανισμός, όσον αφορά τις δηλώσεις αξιοπιστίας της ΥΕΕ και του Ελεγκτικού Συνεδρίου·

                  31.

                  υπενθυμίζει ότι ο εκτελεστικός διευθυντής έχει την υποχρέωση να συμπεριλαμβάνει στην έκθεσή του μια περίληψη του περιεχομένου των εκθέσεων της ΥΕΕ προς την αρμόδια για την απαλλαγή αρχή, και, κυρίως:

                              i)

                              τον αριθμό και το είδος των εσωτερικών λογιστικών ελέγχων της ΥΕΕ·

                              ii)

                              όλες τις συστάσεις (συμπεριλαμβανομένων αυτών που, ενδεχομένως, θα μπορούσαν να απορριφθούν από τον Οργανισμό) και

                              iii)

                              όλα τα μέτρα που ελήφθησαν στη βάση αυτών των συστάσεων·

                        θέτει το ερώτημα κατά πόσον αυτές οι υποχρεώσεις καλύφθηκαν κατά τα προηγούμενα οικονομικά έτη και ζητεί από τον Οργανισμό να διαβιβάσει στην αρμόδια για την απαλλαγή αρχή, έως τις 30 Ιουνίου 2011, τις εκθέσεις της ΙΑS από το 2007·

                  32.

                  σημειώνει την πρωτοβουλία του Οργανισμού να διαβιβάσει στην αρμόδια για την απαλλαγή αρχή την ετήσια έκθεση εσωτερικού λογιστικού ελέγχου της ΥΕΕ για τον Οργανισμό· θεωρεί ότι τούτο θα πρέπει να είναι η συνήθης πρακτική διαφάνειας και αναμένει να ακολουθήσουν την πρακτική αυτή και όλοι οι άλλοι οργανισμοί·

                  33.

                  αναγνωρίζει ότι από τις 32 συστάσεις της ΥΕΕ, μία είναι «κρίσιμης» σημασίας και αφορά τις εκτελεστικές διαδικασίες στις οποίες συμμετέχουν εμπειρογνώμονες και δώδεκα είναι «πολύ σημαντικές» και αφορούν κυρίως διαχείριση ανθρωπίνων πόρων, διαχείριση των συγκρούσεων συμφερόντων του προσωπικού και άλλες διαδικασίες στήριξης της παροχής επιστημονικής αξιολόγησης για φάρμακα που προορίζονται για ανθρώπινη χρήση στον Οργανισμό· καλεί, επομένως, τον Οργανισμό να ενημερώσει την αρμόδια για την απαλλαγή αρχή σχετικά με το ακριβές περιεχόμενο αυτών των συστάσεων χωρίς καθυστέρηση· παροτρύνει τον Οργανισμό να εκτελέσει ταχέως τις συστάσεις της ΥΕΕ και να παράσχει στην αρμόδια για την απαλλαγή αρχή πλήρη επισκόπηση των μέτρων που λαμβάνονται και εφαρμόζονται για τη σωστή προσέγγιση αυτών των συστάσεων έως τις 30 Ιουνίου 2011· ζητεί, επιπροσθέτως, από το Ελεγκτικό Συνέδριο να παρακολουθεί και να ενημερώνει την αρμόδια για την απαλλαγή αρχή για την αποτελεσματικότητα των λαμβανόμενων μέτρων·

         Ενέργειες στις οποίες πρέπει να προβεί ο Οργανισμός έως την 30ή Ιουνίου 2011

                  34.

                  ζητεί επιμόνως από τον εκτελεστικό διευθυντή του Οργανισμού, σε συνεργασία με την ΥΕΕ, να αναλάβει ενδελεχή εξακρίβωση της ουσιαστικής χρήσης των υφισταμένων διαδικασιών όσον αφορά τον εντοπισμό και τη διαχείριση συγκρούσεων συμφερόντων για το προσωπικό του και τους εμπειρογνώμονες και να κοινοποιήσει τα αποτελέσματα στην αρμόδια για την απαλλαγή αρχή έως την 30ή Ιουνίου 2011·

                  35.

                  αναμένει από το διοικητικό συμβούλιο να εγκρίνει σύντομα σχέδιο δράσης με σκοπό να διορθωθούν οι ελλείψεις στη διαδικασία σύναψης συμβάσεων· ζητεί ειδικότερα από τον εκτελεστικό διευθυντή του Οργανισμού, σε συνεργασία με την ΥΕΕ και τη γενική διεύθυνση στην οποία υπάγεται, να καταρτίσει αυτό το σχέδιο δράσης που θα περιλαμβάνει ειδικά μέτρα και χρονοδιάγραμμα εκτέλεσης· αναμένει από τον Οργανισμό να κοινοποιήσει αυτά τα ειδικά μέτρα στην αρμόδια για την απαλλαγή αρχή έως τις 30 Ιουνίου 2011·

                  36.

                  καλεί, ως εκ τούτου, τον Οργανισμό να ενημερώσει την αρμόδια για την απαλλαγή αρχή έως την 30ή Ιουνίου 2011 σχετικά με τα μέτρα που ελήφθησαν και τις βελτιώσεις που πραγματοποιήθηκαν όσον αφορά όλα αυτά τα θέματα προβληματισμού·

                  37.

                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής στο ψήφισμά του της 10ης Μαΐου 2011 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 338 της 14.12.2010, σ. 28.

         (2)  ΕΕ L 248 της 16.9.2002, σ. 1.

         (3)  ΕΕ L 136 της 30.4.2004, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 252 της 25.9.2010, σ. 164.

         (6)  ΕΕ L 56 της 4.3.1968, σ. 1.

         (7)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).